മഴ ഇന്ത്യയെ രക്ഷിച്ചൂ പരിഹാസവുമായി ഇംഗ്ലണ്ട് മുന് താരം ട്രെന്റ് ബ്രിജില് ഇന്ത്യയുടെ വിജയപ്രതീക്ഷകള്ക്കു മേല് അഞ്ചാം ദിവസം മഴ തകര്ത്തു കളിച്ചപ്പോള് ഇംഗ്ലണ്ടിനെതിരായ പരമ്ബരയിലെ ആദ്യ ടെസ്റ്റ് സമനിലയില് കലാശിച്ചു. രാവിലെ മുതല് പെയ്ത ശക്തമായ മഴ ഉച്ചയ്ക്കു ശേഷവും ശമിക്കാഞ്ഞതോടെ അഞ്ചാം ദിവസത്തെ കളി ഉപേക്ഷിക്കാന് അമ്ബയര്മാര് തീരുമാനിക്കുകയായിരുന്നു. അവസാന ദിവസം 9 വിക്കറ്റ് കൈയിലിരിക്കെ 157 റണ്സ് മാത്രമാണു മത്സരം ജയിക്കാന് ഇന്ത്യയ്ക്കു വേണ്ടിയിരുന്നത്. അതിനാല് തന്നെ മഴ കളിമുടക്കിയത് ഇന്ത്യയ്ക്ക് തിരിച്ചടിയായി. എന്നാല് മഴ ഇന്ത്യയെ രക്ഷിച്ചെന്നാണ് ഇംഗ്ലണ്ട് മുന് താരം മൈക്കല് വോണ് ട്വിറ്ററില് കുറിച്ചത്. മഴ ഇന്ത്യയെ രക്ഷിക്കുമെന്നു തോന്നുന്നുവെന്നായിരുന്നു കണ്ണിറുക്കിയുള്ള ഇമോജിയോടു കൂടി വോണ് ട്വീറ്റ് ചെയ്തത്. രോഹിത് ശര്മ 34 പന്തില് 12, ചേതേശ്വര് പൂജാര 13 പന്തില് 12 എന്നിവരായിരുന്നു നാലാം ദിവസം കളി നിര്ത്തുമ്ബോള് ക്രീസില്. പരമ്ബരയിലെ രണ്ടാം മത്സരം 12നു ലോഡ്സില്വച്ചു നടക്കും.